| Den første krigen i Kongo |
| --- |
|  |
| 

|  |  |
| --- | --- |
| Dato | november 1996–mai 1997 |
| Sted | Kongo |
| Resultat | Seier til AFDL  Mobutu Sese Seko ble avsattLaurent-Désiré Kabila ble president  Zaire opphører å eksistere |

 |
| Stridende parter |
| Den demokrate republikken Kongos flagg AFDL  Ugandas flagg Uganda  Rwandas flagg Rwanda  Burundis flagg Burundi  Angolas flagg Angola | Zaires flagg Zaire UNITAs flagg UNITA |
| Kommandanter og ledere |
| Den demokrate republikken Kongos flagg Laurent-Désiré Kabila | Zaires flagg Mobutu Sese Seko |

**Den første krigen i Kongo** (Fra november 1996 til mai 1997) sluttet da Zaïres president, Mobutu Sese Seko ble avsatt av opprørsstyrker støttet av utenlandske styrker fra Uganda og Rwanda. Opprørslederen Laurent-Désiré Kabila erklærte seg som president og endret landets navn tilbake til Den demokratiske republikken Kongo. Krigen var grunnlaget for, og ble raskt etterfulgt av, den andre krigen i Kongo, som startet 2. august 1998.

Bakgrunn
--------

Mobutu hadde styrt Zaïre siden 1965.

På 1990-tallet feide en demokratiseringsbølge over Afrika. Det ble et betydelig press på Mobutu for demokratiske reformer, både internt i Zaïre og fra utsiden, og Mobutu lovte reformer. Han avsluttet offisielt ettpartisystemet som hadde eksistert siden 1967, men viste seg til slutt uvillig til å implementere en bredere reform, noe som isolerte ham politisk, både hjemme og i utlandet.

Det hadde lenge vært betydelig internasjonal motstand mot Mobutus styre. Opposisjonen inkluderte folk på venstresiden som støttet Patrice Lumumba i tillegg til etniske og regionale minoriteter som var motstandere av Kinshasa-regionens dominans av landets politikk. Kabila, som var etnisk katangeser, hadde kjempet mot Mobutustyret i flere tiår.

I det som ble kjent som flyktningkrisen ved de store sjøene, flyktet to millioner hutuer fra Rwanda i frykt for folkemord og represalier, etter at Rwandas patriotiske front gikk inn i Rwanda fra Uganda for å stoppe folkemordet og tok over makten i Rwanda i juli 1994. Blant flyktningene var det medlemmer av den såkalte *interahamwe*, militante grupper med forbindelser til politiske partier som deltok i folkemordet i Rwanda tidligere dette året. Flyktningleirer ble etablert i den østlige delen av Zaïre for å huse flyktningene, men det ble rapportert at flyktningleirene ble brukt som baser for hutu-militsene, for angrep på både tutsier og Banyamulenge, tutiser fra Zaïre. Mobutu, som var i ferd med å miste kontrollen over landet, støttet hutuekstremistene og gjorde ingenting for å stoppe volden.

Krigen
------

Zaire, ca. 1996
Da viseguvernøren av Sør-Kivu-provinsen i november 1996, utstedte en ordre om at alle banyamulenger måtte forlate Zaïre eller bli straffet med dødsstraff, brøt det ut opprør. Anti-Mobutustyrkene forente seg i Alliansen av demokratiske styrker for frigjøring av Kongo (AFDL). AFDL fikk støtte fra lederne av landene rundt de store sjøene, særlig fra Paul Kagame i Rwanda og Yoweri Museveni i Uganda. På grunn av manglende militær assistanse slo flere deler av den zaïrske hæren seg sammen med Kabila på marsjen fra øst-Zaïre mot Kinshasa. 

Med aktiv støtte fra Rwanda, Uganda og Angola, rykket Kabilas styrker nedover Kongoelven, der de bare møtte lett motstand fra et regime i oppløsning. Mesteparten av Kabilas styrker bestod av tutsier, og mange var veteraner fra konfliktene i regionen rundt de store sjøene. Kabila hadde troverdighet siden han lenge hadde vært en motstander av Mobutu, og siden han var en etterfølger av Patrice Lumumba, den første statsministeren i det uavhengige Kongo, som ble avsatt og myrdet av en kombinasjon av interne og utenlandske krefter, for så å bli erstattet av Mobutu, som da var offiser. Kabila hadde erklært seg som marxist og en beundrer av Mao Zedong. Han hadde organisert en væpnet konflikt i det østlige Zaïre for nesten 20 år, selv om han, ifølge Che Guevara, var en uinspirerende og dårlig leder.

Kabilas hær startet en langsom bevegelse vestover i desember 1996, da den store flyktningkrisen nærmet seg slutten. De tok kontroll over grensebyer og gruver. Det kom rapporter om massakrer og brutal framferd fra opprørshæren, og en menneskerettighetsundersøkelse utført av FN, publiserte vitneutsagn som hevdet at AFDL deltok i massakrer, og at så mange som 60 000 sivile var blitt drept av den fremrykkende hæren. Dette ble på det sterkeste avvist av AFDL. Roberto Garreton sa at under hans undersøkelse i Goma, kom det frem påstander om forsvinninger, tortur og drap. Han siterte Moese Nyarugabo, en av Mobutus menn, som skal ha sagt at drap og forsvinninger må forventes i krigstid.

I mars 1997 startet Kabilas styrker en offensiv, og forlangte at myndighetene overgav seg. Opprørerne tok Kasenga 27. mars. Rapportene om dette ble avvist av myndighetene, som startet en lang kampanje der forsvarsdepartementet kom med feilinformasjon om hva som virkelig skjedde i krigen.

I slutten av mars ble det foreslått å ha samtaler mellom partene. Etienne Tshisekedi, som lenge hadde vært motstander av Mobutu, ble statsminister 2. april. På dette tidspunktet hadde Kabila kontroll over omtrent 25 % av landet. Kabila avviste den nye koalisjonsregjeringen og advarte Tshisekedi, at han ikke ville få noen del i en ny AFDL-regjering, dersom han godtok denne posten.

Gjennom hele april rykket AFDL stadig nedover elven, og i mai hadde de nådd utkanten av Kinshasa. Den 16. mai, etter at fredssamtale brøt sammen og Mobutu rømte landet, gjorde den flernasjonale hæren, ledet av Kabila, forsøk på å erobre Lubumbashi flyplass. Mobutu døde 7. september i Marokko, og samme dag utnevnte Kabila seg til president. Det første han gjorde var å bruke vold og makt for å bringe orden til landet, deretter tok han til på et forsøk på å reorganisere nasjonen.

Men da Kabila kom til makten endret situasjonen seg dramatisk. Han ble snart mistenkt for korrupsjon og et autoritært styre som kunne sammenlignes med Mobutus. Mange demokratigrupper tok avstand fra ham, og han startet da en storstilt sentraliseringskampanje som førte til fornyet konflikt med minoritetsgrupper i øst, som ønsket selvstyre. Kabila snudde seg så mot sine tidligere allierte fra Rwanda, da de ikke viste noen tegn til å trekke seg tilbake fra Kongo. Han anklagde dem og deres allierte for å forsøke å erobre regionens mineralressurser. Samtidig førte avhengigheten hans av politisk og militær støtte fra den rwandiske regjeringen, til beskyldninger om at han bare var en rwandisk marionett.

I august 1998 kastet Kabila alle etniske tutsier ut av regjeringen, og beordret alle rwandiske og ugandiske tjenestemenn til å forlate landet. Både Rwanda og Uganda snudde seg da mot sin tidligere allierte, og sendte tropper for å støtte opprørere som ville kaste Kabila. Slik startet den andre krigen i Kongo.

Liste over væpnede grupper
--------------------------

| Væpnede styrker i den første krigen i Kongo og den andre krigen i Kongo |
| --- |
| **Militser** | **Nasjonale arméer** | **Andre aktører** |
| 

|  |  |
| --- | --- |
| * ADF/NALU (*Allied Democratic Forces/National Army for the Liberation of Uganda*) Ugandisk opprørsgruppe aktiv i det vesltlige Uganda. Hadde også baser i DRK. I hovedtrekk inaktiv fra 2004.
* AFDL (*Alliance des Forces démocratiques pour la Libération du Congo*)Rwanda-Uganda støttet allianse.
* ALIR (*Armée pour la Libération du Rwanda*)Rwandisk hutumilits basert i Kivu-provinsene fra tidlig 1997. Som etterfølger etter Interahamwe og RDR slo de seg sammen med FDLR i september 2000.
* BanyamulengeTustier i Sør Kivu aktive i AFDL og i ANC
* CNDD-FDD eller bare FDD (*Conseil National Pour la Défense de la Démocratie–Forces pour la Défense de la Démocratie*)Burundisk milits, som nå er et politisk parti i Burundi
* FLC *(Front de Libération du Congo)*Ugandisk milits laget gjennom sammenslåingen av MLC, RCD-N og RCD-ML. Ledet av Jean-Pierre Bemba fra november 2000 til august 2001 for å få kontroll over provinsene Equateur og Orientale.
* FLN or FROLINA (*Front de Libération Nationale*)Burundisk hutu-milits ledet av Joseph Kalumba
* FNI (*Front for Nationalist Integration*) Ugandisk milits
* InterahamweRwandisk hutu-milits som stod bak folkemordet i 1994, og som deretter flyktet til Øst-Kongo, der de ble kjent som *Rassemblement Démocratique pour le Rwanda*.
* LRA (*Lord’s Resistance Army*), religiøs gruppe fra nord-Kenya
* Mai-MaiSamlebetegnelse som generalt brukes om kongolesiske grupper som er imot seg utenlandsk oksupasjon av Kongo.
* MLC (*Mouvement pour la Liberation du Congo*) Uganda-støttet millits ledet av Jean-Pierre Bemba. Dannet i 1998 og ofte feilaktig brukt som referanse for alle Uganda-støttede opprørsgrupper i DRK.
* NALU (*National Army for the Liberation of Uganda*)Ugandisk opprørsgruppe i grenseområdene mot DRK. Gruppen gikk inn i ADF i 1996.
 | * RCD (*Rassemblement Congolais pour la Démocratie*)Rwandisk opprørsgruppe. Vanligvis viser dette til RCD-Goma
	+ RCD-Congo: Fraksjon av RCD-Goma ledet av Kin-Kiey Mulumba som brøt ut i juni 2002.
	+ RCD-Goma: En rwandisk-støttet opprørsgruppe dannet i byen Goma i august 1998 for å kjempe mot Kabila.
		- ANC (*Armée Nationale Congolaise*)Den militante vingen av RCD-Goma.
	+ RCD-K: Ugandisk-støttet opprørsgruppe ledet av Wamba dia Wamba som brøt ut av RCD-Goma i mars 1999. de ble til RCD-ML ledet av Nyamwisi i september 1999. Og kjent som RCD-Wamba. Se RCD-K/ML.
	+ RCD-K/ML (*RCD-Kisangani/Mouvement de Libération*): Viser til RCD-K som ble RCD-ML.
	+ RCD-ML:Uganda-støttet gruppe ledet av Mbusa Nyamwisi. Aktiv i Nord Kivu og Ituriprovinsen. Se RCD-K/ML. Gruppen har blitt rapportert å motta våpenlanter fra Kinshasa, i forståelse med Uganda. Våpnene har blitt delt med FDLR og brukt mot tutsistyrker.
		- APC (*Armeé du Peuple Congolais*) eller (*Armee Populaire Congolaise*)Den millitante vingen av RCD-ML.
	+ RCD-N (*RCD-National*): Uganda-støttet opprørsgruppe ledet av Roger Lumbala. Gruppen brøt ut av RCD-K/ML og er nå alliert med MLC
* RDR (*Rassemblement Démocratique pour le Rwanda*)Rwandisk hutumilits. Etterfølger av Interahamwe i Kongo som ble til ALIR.
* SPLA/M (*Sudanese People’s Liberation Army/Movement*) Sudanesisk militis.
* UNITA (*União Nacional para a Independência Total de Angola*)Angolisk fraksjon; Offisielt demilitarisert i 2003.
* UPC (*Union des Patriotes Congolais*)
 |

 | * FAB (*Forces Armées Burundaises*)Den burundiske hæren. (Dominert av tutsier, samarbeider med RCD og RDF)
* FARDC eller FAC (*Forces Armées de la Républic Démocratique du Congo*)DR Kongos hær
* FAZ (*Forces Armée de Zaïre*)Hæren i Zaïre(nå Kongo) under Mobuto Sese Seko
* RDF (*Rwandan Defense Forces*), tidligere RPA (*Rwanda Patriotic Army*)Rwandas hær (dominert av tutsier).
* UPDF (*Ugandan People’s Defense Force*)Hæren i Uganda.
* ZNA (*Zimbabwe National Army*)Hæren i Zimbabwe. Dannet fra militsene ZANLA and ZIPRA.
 | **Politiske partier*** FDLR (*Forces Démocratiques de la Libération du Rwanda*)Kongolesisk hutugruppe dannet i 2000 etter at den Kinshasa-baserte Hutukommandoen og den Kivu-baserte ALIR ble enige om å slå seg sammen. I mars 2005 erklærte de at de la ned den væpnede motstanden.
* RPF (*Rwandese Patriotic Front*)Rwandisk politisk ving av den Uganda-baserte tutsi-opprørsgruppen, ledet av Paul Kagame som jagde ut dem som var ansvarlige for folkemordet i 1994. Nå det regjerende rwandiske politiske partiet.

**FN*** MONUC (***M**ission de l'**O**rganisation des **N**ations **U**nies en République démocratique du **C**ongo*)FN-fredsstyrker som passer på at freden fra Lusaka avtalen blir overholdt.
 |

Videre lesing
-------------

* Clark, John F. (2002) *The African Stakes in the Congo War* New York: Palgrave McMillan. ISBN 1-4039-6723-7.
* Edgerton, Robert G. (2002) *The Troubled Heart of Africa: A History of the Congo* St. Martin's Press. ISBN 0-312-30486-2.
* Gondola, Ch. Didier. (2002) *The History of Congo*, Greenwood Press, ISBN 0-313-31696-1. Dekker hendelser fram til januar 2002.
* Thom, William. (1999) Congo-Zaire's 1996-97 Civil War in the Context of Evolving Patterns of Military Conflict in Africa in the Era of Independence, Journal of Conflict Studies, Vol. XIX No. 2, Fall 1999

Referanser
----------

1. 1 2  "Passive Protest Stops Zaire's Capital Cold" av Lynne Duke i Washington Post Foreign Service, tirsdag, 15. april 1997; Side A14 ("Kabila's forces -- which are indeed backed by Rwanda, Angola, Uganda and Burundi, diplomats say -- are slowly advancing toward the capital from the eastern half of the country, where they have captured all the regions that produce Zaire's diamonds, gold, copper and cobalt.")
2. ↑  "Congo Begins Process of Rebuilding Nation" av Lynne Duke i Washington Post Foreign Service, tirsdag, 20. mai 1997; Side A10 ("Guerrillas of Angola's former rebel movement UNITA, long supported by Mobutu in an unsuccessful war against Angola's government, also fought for Mobutu against Kabila's forces.")
3. ↑  ISN Security Watch - North Kivu: How to end a war

|  |  |
| --- | --- |
| Oppslagsverk/autoritetsdata | NKC
 |